open-index/open-wikipedia-markdown huggingface dataset:
చిద్విలాసం

right|thumb
**చిద్విలాసం** ఒక తెలుగు పుస్తకము. ఈ పుస్తకాన్ని మల్లాది వెంకట కృష్ణమూర్తి వ్రాసారు. ఇది ఒక జోక్స్ పుస్తకము, నామ సంకీర్తన, ప్రార్థన, ధ్యానం, మంత్ర స్మరణ, ఆలయ దర్శనం మొదలైనవన్నీ దైవాన్ని మన మనసులో నిలుపుకోడానికే. ఈ పుస్తకం చిద్విలాసం కూడా సరిగ్గా ఇందుకు ఉపయోగిస్తుంది. దాదాపు ప్రతీ జోక్ లో దేవుడు ఉంటాడు కాబట్టి ఈ జోక్స్ ద్వారా కూడా ఆయన్ని స్మరించినట్లు అవుతుంది. శివరాత్రి జాగరణ, ఆధ్యాత్మిక ప్రయాణాల్లాంటి సందర్భాల్లో దీనితో కాలక్షేపం చేసి మనసుని దేవడు మీదే లగ్నం చేయవచ్చు. అనేక జోక్స్ పుస్తకాలు వెలువరించిన మల్లాది వెంకట కృష్ణమూర్తి సేకరించి, అనేక శీర్షికల కింద విభజించి ఇచ్చిన ఈ పుస్తకంలో మిమ్మల్ని నవ్వించే దేవుడు ఉన్నాడు. 
## చరిత్ర
చిద్విలాసం పుస్తకాన్ని మల్లాది వెంకట కృష్ణమూర్తి వ్రాసారు. ఈ పుస్తకాన్ని మల్లాది వెంకట కృష్ణమూర్తి 9-09-2009 న వ్రాయడము మొదలు పెట్టారు. ఈ పుస్తకమం యొక్క మొదటి ముద్రణ 2009 అక్టోబరులో జరిగింది. 
## మూలాలు

## బయటి లింకులు
* https://web.archive.org/web/20110713152648/http://kinige.com/kbook.php?id=43

వర్గం:తెలుగు పుస్తకాలు
వర్గం:2009 పుస్తకాలు
వర్గం:మల్లాది వెంకట కృష్ణమూర్తి రచనలు
చెరువుకొమ్ముపాలెం (నూజెండ్ల మండలం)

**చెరువుకొమ్ముపాలెం**, పల్నాడు జిల్లా, నూజెండ్ల మండలానికి చెందిన రెవెన్యూయేతర గ్రామం. చెరువుకొమ్ముపాలెం, వినుకొండ పట్టణానికి,15 కి.మీల దూరంలో వుంటుంది.ఈ గ్రామ జనాభా 3000 దాకా వుండవచ్చు. దీనికి దగ్గరలో ఒల్లేరు నది ప్రవహిస్తూ వుంటుంది.



వర్గం:నూజెండ్ల మండలం లోని రెవిన్యూయేతర గ్రామాలు
శ్రీ శని వజ్ర పంజర కవచమ్

thumb|శ్రీ శని వజ్ర పంజర కవచమ్

అథః శ్రీ శని వజ్ర పంజర కవచమ్|

నీలాంబరో నీలవపుః కిరీటీ 
గృధ్రస్థితాస్త్రకరో ధనుష్మాన్| 
చతుర్భుజః సూర్యసుతః ప్రసన్నః 
సదా మమస్యాద్వరదః ప్రశాంతః ||

బ్రహ్మా ఉవాచ|

శృణుధ్వం ఋషయః సర్వే శని పీడాహరం మహత్|
కవచం శనిరాజస్య సౌరైరిదమనుత్తమం||

కవచం దేవతావాసం వజ్ర పంజర సంఙ్గకమ్|
శనైశ్చర ప్రీతికరం సర్వసౌభాగ్యదాయకమ్||

ఓం శ్రీ శనైశ్చరః పాతు భాలం మే సూర్యనందనః | 
నేత్రే ఛాయాత్మజః పాతు పాతు కర్ణౌ యమానుజః |

నాసాం వైవస్వతః పాతు ముఖం మే భాస్కరః సదా| 
స్నిగ్ధకంఠశ్చ మే కంఠం భుజౌ పాతు మహాభుజః ||

స్కంధౌ పాతు శనిశ్చైవ కరౌ పాతు శుభప్రదః| 
వక్షః పాతు యమభ్రాతా కుక్షిం పాత్వసితస్తథా||

నాభిం గ్రహపతిః పాతు మందః పాతు కటిం తథా| 
ఊరూ మమాంతకః పాతు యమో జానుయుగం తథా ||

పాదౌ మందగతిః పాతు సర్వాంగం పాతు పిప్పలః| 
అంగోపాంగాని సర్వాణి రక్షేన్ మే సూర్యనందనః||

ఇత్యేతత్కవచమ్ దివ్యం పఠేత్సూర్యసుతస్య యః| 
న తస్య జాయతే పీడా ప్రీతో భవతి సూర్యజః||

వ్యయజన్మద్వితీయస్థో మృత్యుస్థానగతోపివా| 
కలత్రస్థో గతోవాపి సుప్రీతస్తు సదా శనిః||

అష్టమస్థో సూర్యసుతే వ్యయే జన్మద్వితీయగే |
కవచం పఠతే నిత్యం న పీడా జాయతే క్వచిత్||

ఇత్యేతత్కవచం దివ్యం సౌరేర్యన్నిర్మితం పురా|
ద్వాదశాష్టమజన్మస్థదోషాన్నాశయతే సదా|
జన్మలగ్నస్థితాన్ దోషాన్ సర్వాన్నాశయతే ప్రభుః||

ఇతి శ్రీ బ్రహ్మాండపురాణే బ్రహ్మనారదసంవాదే శనివజ్రపంజర కవచం సంపూర్ణమ్||



వర్గం:హిందూమతం
వర్గం:స్తోత్రములు
అరసాడ

* అరసాడ (విజయనగరం జిల్లా)
* అరసాడ (శ్రీకాకుళం జిల్లా)
కుండీలో మర్రిచెట్టు

**కుండీలో మర్రిచెట్టు** ఒక తెలుగు కవితల పుస్తకం. ఈ పుస్తకాన్ని విన్నకోట రవిశంకర్ వ్రాసారు. ఈ పుస్తకం ముందు మాటలో ఇస్మాయిల్ ఒక కవిత గురించి " కళకి ఇంత పర్యాప్తమైన నిర్వచనం ఎక్కడా నాకు తారసపడ లేదు. జీవితపు విలువలతోనే కదా కళకి ప్రమేయం. ఈ సత్యాన్ని ప్రవించడం కాదు ఈ కవిత చేసిన పని, ఇది మనకు అనుభూతమయేటట్లు చేసింది. అనగా, ఒక యథార్థాన్ని ఆలోచనా రూపంలో కాక అనుభవ రూపంలో మనకు ప్రసాదిం చింది. ఇదే కవిత్వసారం." అంటూ మెచ్చుకున్నారు.

మానవత్వపు సారాంశాలైన జీవితానుభవాలతో స్పందించే కవితలు ఈ పుస్తకం నిండా ఉన్నాయి. పై నుదహరించినవి కాక ' కుండీలో మర్రి చెట్టు', 'రామప్ప సరస్సు', 'జ్ఞాపకం', 'నిద్రానుభవం', 'చలనచిత్రం', 'పాపమనసు' వంటి విషా దంతో, ఆనందంతో, ఉత్సాహంతో, అనురాగంతో, పురాజ్ఞాపకాలతో మెరిసే, మండే, మిరుమిట్లు గొలిపే జీవితశకలాలెన్నో ఈ కవి మనకు సమర్పించాడు.జీవితానుభవమూ, హృదయానుభూతీ - ఈ రెండు ధృవాల్నీ కలిపి కవిత్వ విద్యుచ్చక్తిని  సృష్టించాడు ఈ కవి.

ఈ పుస్తకము రవిశంకర్ మొదటి పుస్తకము. ఈ పుస్తకం 22-11-1992 న తొలి ప్రచురణ. . ఈయన విద్యుత్ ఇంజనీరూ.
## మూలాలు
## బయటి లింకులు
http://kinige.com/kbook.php?id=129 

వర్గం:పుస్తకాలు
సాయన్నపాలెం

**సాయన్నపాలెం,** ఆంధ్రప్రదేశ్ రాష్ట్రం, పశ్చిమ గోదావరి జిల్లా ద్వారకా తిరిమల మండలం లోని రెవెన్యూయేతర గ్రామం**.**ఇది ద్వారకా తిరుమలకు 7 1/2 కి.మీ దూరంలో ఉంది. ప్రధాన వృత్తి వ్యవసాయం. గ్రామ జనాభా సుమారు 550. దీని చుట్టు ప్రక్కల గ్రామాలు ఉత్తరదిక్కున కట్టవపొదలవారి గూడెం, దక్షిణవైపు మొద్దులగూడెం, ముఖ్య వ్యక్తులు పోతన దుర్గారావు.
ఒకనాటి రాత్రి

"ఒకనాటి రాత్రి" 1980లో నిర్మితమైన ఒక తెలుగు చిత్రం. శ్రీ మీనాక్షి ఫిలింస్  పతాకంపై ఈ సినిమాకు పి.భానుమతి కథ, చిత్రానువాదం,  దర్శకత్వం అందించింది. ఇది ఒక అపరాధ పరిశోధన కథ. భానుమతి, చక్రపాణి ప్రధాన తారాగణంగా నటించిన ఈ సినిమాకు పులవాయి భానుమతి సంగీతాన్నందించింది. 
thumb|భానుమతి

## తారాగణం

* పి.భానుమతి
* రాజి
* ప్రీతా
* రమాదేవి
* పుష్పమాల 
* ప్రమీల
* సావిత్రి
* మణిశ్రీ
* చక్రపాణి
* మధుబాబు
* రామమోహనరావు
* రవీంద్ర
* మోహన్ రామ్‌
* హేమసుందర్
* రంగారావు
* ఈశ్వర్
* చిత్తజల్లు
* చలపతిరావు
* నీలకంఠం
* రాజన్ బాబు
* నగేష్

## సాంకేతిక వర్గం

* కథ,స్ర్రీన్ ప్లే, దర్శకత్వం, నిర్మాత, సంగీతం: భానుమతీ రామకృష్ణ
* స్టట్స్: హతత్

## సంక్షిప్త చిత్రకథ
ట్రెయిన్ లో ప్రయాణిస్తున్న భానుమతి అనుకోకుండా పక్కనే వెళ్తున్న మరో ట్రెయిన్ లో జరిగిన ఒక హత్య చూస్తుంది. దాన్ని గురించి అన్వేషిస్తూ, అసలా హత్య తాలూకా కుటుంబాన్ని కనిపెట్టీ, వాళ్ళింట్లో వంటమనిషిగా చేరుతుంది. తరువాత అసలా హత్యకు గురైన మనిషి ఎవరు? వాళ్ళ నేపథ్యం ఏమిటి? ఇత్యాది విషయాలు పరిశోధించి, సాధిస్తుంది.' 

## పాటల జాబితా
1.చిట్టి చిట్టి చేతులతో పాప, రచన:మైలవరపు గోపి, గానం.పాలువాయీ భానుమతి  

2.నిదురపోవాలి నీవు మేలుకోవాలి , రచన:మైలవరపు గోపి, గానం.పి.భానుమతి   

3.మంచుజల్లు  పడి మెరిసే మల్లికవో, రచన: వేటూరి సుందరరామమూర్తి, గానం.శ్రీపతి పండితారాధ్యుల బాలసుబ్రహ్మణ్యం .  

## మూలాలు
.    2. ghantasala galaamrutamu, kolluri bhaskarrao blog.

## బాహ్య లంకెలు
* 
* 

వర్గం:భానుమతి నటించిన సినిమాలు
అసాధ్యురాలు

అసాధ్యురాలు 1993 లో నిర్మితమైన చిత్రం. ఇదే తమిళంలో "పెరియమ్మ" అన్న పేరుతో వచ్చింది. భరణి పిక్చర్స్ పతాకంపై నిర్మించిన ఈ సినిమాకు పి.భానుమతి దర్శకత్వం వహించింది. 
thumb|భానుమతి జ్ఞాపకార్ధం విడుదలయిన తపాలాబిళ్ళ

## తారాగణం

* భానుమతీ రామకృష్ణ
* ఛార్మిళ
* జ్యోతి
* ప్రశాంతి
* బిందు
* పార్వతి
* బేబీ సంగీత
* నందిని
* తాతినేని రాజేశ్వరి
* టి.వి.కుముదుని
* భార్గవి
* సుశీల
* విజయ్
* నెపోలియన్
* పీవి శివం
* శేఖర్
* శ్యామ్‌ (తొలి పరిచయం)
* రేణుక

## సాంకేతిక వర్గం

* మాటలు: డి.వి.నరసరాజు
* పాటలు: వేటూరి సుందరరామమూర్తి, జాలాది, రాజశ్రీ
* నేపథ్యగానం: భానుమతీ రామకృష్ణ, ఎస్.పి.బాలసుబ్రహ్మణ్యం, నాగూర్ బాబు, కె.ఎస్.చిత్ర
* పోరాటాలు: రాజ్ కుమార్ ఫార్టీ, శేఖర్
* స్టిల్స్: ప్రసాద్
* కళ: పి.బి.ఆర్
* శబ్దగ్రహణ: పాండురంగన్
* కూర్పు: ఎం.సుందరం
* ఛాయాగ్రహణం: పి.గోపాలకృష్ణ
* సంగీతం: ఇళయరాజా
* కథ, చిత్రానువాదం, దర్శకత్వం: పి.భానుమతీ రామకృష్ణ 

## పాటల జాబితా
1. ఈమెగా భారతి ఇవ్వాలి హారతి , గానం.శ్రీపతి పండితారాద్యుల బాలసుబ్రహ్మణ్యం  

2.పాడేను నేను ఓక లాలి పాట, గానం.పి.భానుమతి  

3.పూచే వయసు పొంగే సొగసే రాగం, గానం.ఎస్ పి బాలసుబ్రహ్మణ్యం  

4.మాటలో మౌనం చూపులో గానం నవ్వులే అందం, గానం.ఎస్ పి బాలసుబ్రహ్మణ్యం , కె ఎస్ చిత్ర. 

## మూలాలు
1.ఘంటసాల గళామృతము,కొల్లూరి భాస్కరరావు బ్లాగ్.
## బాహ్య లంకెలు
* 
వర్గం:భానుమతి నటించిన సినిమాలు
సెక్యూరిటీస్ అండ్ ఎక్ఛేంజ్ బోర్డు ఆఫ్ ఇండియా

భారతదేశంలోని సెక్యూరిటీస్ మార్కెట్ ని అదుపు చేసే సంస్థగా **సెక్యూరిటీస్‌ అండ్‌ ఎక్ఛేంజ్‌ బోర్డు ఆఫ్‌ ఇండియా**(SEBI) సెబీ చట్టం 1992 ద్వారా స్థాపించబడింది. తుహిన్ కాంత పాండే 2025 మార్చి 1న ఛైర్మన్‌గా బాధ్యతలు స్వీకరించనున్నారు.

## కార్యాలయాలు
సెబి ముఖ్యకార్యాలయం ముంబైలోని వాణిజ్య ప్రాంతమైన బాంద్రా-కూర్లా కాంప్లెక్స్ లో ఉంది. ఉత్తర, తూర్పు, దక్షిణ, పడమర లకు ఉపశాఖలు న్యూఢిల్లీ, కోల్ కత్తా, చెన్నై, అహ్మదాబాద్ లలో ఉన్నాయి.

## కార్యాచరణ అధికారం
ఉపెంద్ర కుమార్ సిన్హా 2011 ఫిబ్రవరి 18 నుండి చైర్మెన్ గా కొనసాగుచున్నాడు. అజయ్ త్యాగి తన అయిదేళ్ల పదవీకాలాన్ని పూర్తి చేసిన తర్వాత క్యాపిటల్ మార్కెట్స్ రెగ్యులేటర్ సెబీ చైర్‌పర్సన్‌గా మాధబి పూరి బుచ్ 2022 మార్చి 2న బాధ్యతలు స్వీకరించారు. సెబీ ఛీఫ్‌గా మూడేళ్ల కాలానికి ఆమె నియమితులైనారు. 

### బోర్డ్ సభ్యులు

సెబి పూర్వపు చైర్ మెన్'లు

## ఇవీ చదవండి

* నేషనల్ సెక్యూరిటీస్ డిపాజిటరీస్ లిమిటెడ్
* ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా
* బాంబే స్టాక్ ఎక్స్ఛేంజ్
* డీమ్యాట్ ఖాతా

## సూచికలు

## వెలుపలి లంకెలు
వర్గం:ప్రభుత్వ సంస్థలు
వర్గం:సంస్థలు
వర్గం:భారతదేశం
పరికిణీ

**పరికిణీ**  తెలుగు సినిమా నటుడు, సాహిత్యకారుడు, దర్శకుడు తనికెళ్ల భరణి రాసిన కవితల సంకలనం. తత్త్వాలు, నాటకాలు, నాటికలు, సినిమా స్క్రిప్టు, సంగీతకారుల జీవితచిత్రాలు వంటి ఎన్నో ప్రక్రియల్లో రచనలు చేసిన భరణి పరికిణీ పుస్తకం తన వచన కవిత్వంతో ప్రచురించాడు.
## రచన నేపథ్యం
పరికిణీ పుస్తకాన్ని 2000లో తొలి ప్రచురణ చేశారు. అనంతరం ఏప్రిల్ 2002లో ద్వితీయ ముద్రణ, 2007లో మూడవ ముద్రణ, జనవరి 2011లో నాలుగవ ముద్రణ పొందింది.

## విశేషాలు
మొదటి కవిత – “మధ్యతరగతి నటరాజు” లో మధ్యతరగతి వాడినీ, నటరాజునీ పోల్చి రాసాడు. వివిధాంశాలపైన, భరణి గారి కవితల సంకలనం ఇది. నవరసాల కవితలూ ఉన్నాయి.  అని అనగలిగాడు భరణి.  భరణి అనుభవ కవి.  కవితలన్నీ అతడు మాట్లాడుతున్నట్టే ఉంటాయి.  కాలరు బిగించుకుని మాట్లాడడు.  కలలు వెదజల్లుతున్నట్టు, కన్నీళ్ళు ఆరబోసుకున్నట్టు మాట్లాడతాడు.  ప్రతి కవిత కిందా అది రాసిన నేపథ్యం రాసాడు.  ఇవి నిజానికి భరణి అనుభవాల, అనుభూతుల నుండి రాలిన భావోద్వేగాలు. వీటిలో కవిత్వం మాత్రమే కాదు, కసి, కోపం, ద్వేషం, ప్రేమ, అసహనం, ఆప్యాయత, హాస్యం, భయం, వీరం అన్నీ కనిపిస్తాయి. మద్యతరగతి మనుషుల్లో కనిపించే చిత్రాలు, విచిత్రాలను తనదైన శైలిలో కళ్ళెదుట కనిపించేట్టు చేస్తారు భరణి. ఆయన శైలి మనతో మాట్లాడినట్టో లేదా నిలదీసి అడుగుతున్నట్టో అనిపిస్తుంది. అక్షరాలను ఆయుధాలుగా చేసి బాణాలుగా వదిలిన 26 కవితల ఈ సమాహారంలో ఒక్కో కవిత ఒక్కో సాక్ష్యం అనడం అతిశయోక్తి కాదు. 

## మూలాలు

## బయటి లింకులు
http://kinige.com/kbook.php?id=122 

వర్గం:తెలుగు పుస్తకాలు
వర్గం:తనికెళ్ళ భరణి సాహిత్యం
రామకథను వినరయ్యా

**రామకథను వినరయ్యా** పాట లవకుశ (1963) సినిమా కోసం సముద్రాల రాఘవాచార్య రచించారు. దీనిని లవకుశులుగా నటించిన మాస్టర్ నాగరాజు, మాస్టర్ సుబ్రహ్మణ్యం లపై చిత్రీకరించారు. ఈ గీతాన్ని పి.లీల, పి.సుశీల మధురంగా గానం చేయగా ఘంటసాల వెంకటేశ్వరరావు సంగీతాన్ని సమకూర్చారు.

## నేపథ్యం
చాకలివాడు వేసిన నిందని తలమీద మోస్తూ శ్రీరాముడు సీతా మాహాసాధ్విని అడవికి పంపిస్తాడు. వాల్మీకి ఆశ్రమం చేరిన ఆమెకు లవకుశులు జన్మిస్తారు. వారి విద్యాబోధ మహర్షి జరిపిస్తాడు. వారి ద్వారా తాను రచించిన రామాయణ కావ్యాన్ని ప్రచారం కోసం లవకుశులకు నేర్పించి గానం చేయమని ఆదేశిస్తారు.

నాలుగు పాటలలో మొదటిదైన ఈ పాటలో రామాయణంలోని బాలకాండము, అయోధ్యాకాండములోని ముఖ్యమైన ఘట్టాలను, సీతారామ కళ్యాణము వరకు చిత్రీకరించారు.

## పాట
పల్లవి :

రామకథను వినరయ్యా 

ఇహపర సుఖముల నొసగే 

సీతారామకథను వినరయ్యా

చరణం 1 :

అయోధ్యా నగరానికి రాజు దశరథ మహారాజు 

ఆ రాజుకు రాణులు మువ్వురు కౌసల్య సుమిత్రా కైకేయి

నోము ఫలములై వారికి కలిగిరి కొమరులు నల్వురు

రామ లక్ష్మణ భరత శత్రుఘ్నులు  ||| రామకథ |||

చరణం 2 :

ఘడియ ఏని రఘురాముని విడచి గడపలేని ఆ భూజాని

కౌశిక యాగము కాచిరమ్మని పలికెను నీరద శ్యాముని  ||| రామకథ |||

చరణం 2 :

తాటకి దునిమి జన్నము గాచి తపసుల దీవెన తలదాల్చి

జనకుని యాగము జూచు నెపమ్మున చనియెను మిధిలకు దాశరధి  ||| రామకథ |||

చరణం 3 :

మదనకోటి సుకుమారుని కనుగొని మిథిలకు మిథిలయే మురిసినది 

ధరణిజ మదిలో మెరసిన మోదము కన్నుల వెన్నెల విరిసినది ||| రామకథ |||

చరణం 4 :

హరుని విల్లు రఘునాధుడు చేగొని ఎక్కిడ ఫెళఫెళ విరిగినది

కళకళలాడే సీతారాముల కన్నులు కరములు కలిసినవి  ||| రామకథ |||

## సాహిత్య సౌరభాలు
శ్రీరాముని సౌందర్యము లోకోత్తరమైనదనే అర్థంలో "మిథిలకు మిథిలయే మురిసినది" అని సముద్రాల సీనియర్ చెప్పారు. అలాగే సీతాదేవిని చూసినపుడు కలిగిన సంతోషాన్ని "కన్నుల వెన్నెల విరిసినది" అని ఆలంకారికంగా చెప్పడం కొత్త అందాన్ని అందించింది. "సీతారాముల కన్నులు కరములు కలసినవి" అనేది పాటకు మనోహరమైన ముగింపు. ఈ పాటను హిందోళ రాగంలో స్వరపరచారు.

## మూలాలు

## బయటి లింకులు
* రామకథను వినరయ్యా పాట యూ ట్యూబ్ లో వీడియో

వర్గం:సముద్రాల రాఘవాచార్య రచించిన పాటలు
వర్గం:తెలుగు సినిమా పాటలు
శ్రీరాముని చరితమును తెలిపెదమమ్మా

**శ్రీరాముని చరితమును తెలిపెదమమ్మా** పాట లవకుశ (1963) సినిమా కోసం సముద్రాల రాఘవాచార్య రచించిన గీతం. దీనిని లవకుశులుగా నటించిన మాస్టర్ నాగరాజు, మాస్టర్ సుబ్రహ్మణ్యం లపై చిత్రికరించారు. ఈ గీతాన్ని పి.లీల, పి.సుశీలలు మధురంగా గానం చేయగా ఘంటసాల వెంకటేశ్వరరావు సంగీతాన్ని అందించారు.

## నేపథ్యం
లవకుశులు వాల్మీకి రచించిన రామాయణాన్ని గానం చేస్తూ అయోధ్య చేరతారు. అక్కడ రాజవీధిలో గానం చేస్తున్న వీరిని గురించిన సమాచారం రాజమందిరానికి చేరుతుంది. ఆ విధంగా అంతఃపురం చేరి కౌసల్య, సుమిత్ర, కైకేయి, శాంత (రాముని సహోదరి) సమక్షంలో రామాయణాన్ని గానం చేస్తారు. ఈ పాటలో రావణుని చెల్లెలు శూర్పణఖ శ్రీరాముని మోహించడం, రావణుడు సీతను అపహరించడం, హనుమంతుడు శ్రీరామునికి సుగ్రీవునితో మైత్రి కల్పించడం, సీతాన్వేషణ, రావణ సంహారం, సీతాదేవి అగ్నిప్రవేశం, అందరూ కలసి అయోధ్యకు తిరిగిరావడం మొదలైన కథాంశాలను చిత్రించారు.

## పాట

పల్లవి :
శ్రీరాముని చరితమును తెలిపెదమమ్మా .....
ఘనశీలవతి సీత కథ వినుడోయమ్మా ..... ||| శ్రీరాముని |||

చరణం :
చెలువు మీర పంచవటి సీమలో
తమ కొలువు సేయ సౌమిత్రి ప్రేమతో
తన కొలువు తీరె రాఘవుడు భామతో ||| శ్రీరాముని |||

చరణం :
రాము గని ప్రేమ గొనె రావణు చెల్లి
ముకుచెవులు కోసె సౌమిత్రి రోసిల్లి
రావణుడా మాట విని పంతము పూని
మైథిలిని కొనిపోయె మాయలు పన్ని ||| శ్రీరాముని |||

చరణం :
రఘుపతిని రవిసుతుని కలిపెను హనుమా
నృపు జేసెను సుగ్రీవుని రామవచన మహిమా
ప్రతి ఉపకృతి చేయుమని పలికెను కపులా
హనుమంతుడు లంక జేరి వెదకెను నలుదిశలా ||| శ్రీరాముని |||

చరణం :
ఆ ఆ ఆ ..... నాథా ..... ఆ ..... రఘునాథా ..... ఆ ..... పాహి పాహి .....

పాహి అని అశోకవనిని శోకించే సీతా .....
పాహి అని అశోకవనిని శోకించే సీతా
దరికి జని ముద్రికనిడి తెలిపె విభుని వార్త
ఆ జనని శిరోమణి అందుకొనీ పావని .....

ఆ జనని శిరోమణి అందుకొనీ పావని
లంక కాల్చి రాముని కడకేగెను రివురివ్వుమని ||| శ్రీరాముని |||

చరణం :
దశరథసూనుడు లంకను డాసి దశకంఠు తలలు కోసి .....
దశరథసూనుడు లంకను డాసి దశకంఠు తలలు కోసి
ఆతని తమ్ముని రాజును చేసి సీతను తెమ్మని పలికె

చేరవచ్చు ఇల్లాలిని చూసి శీలపరీక్షను కోరె రఘుపతి
అయోనిజ పైనే అనుమానమా ..... 
ధర్మమూర్తి రామచంద్రుని ఇల్లాలికా ఈ పరీక్ష

పతి ఆనతి తలదాలిచి అగ్ని దూకె సీత .....
పతి ఆనతి తలదాలిచి అగ్ని దూకె సీత
హుతవాహుడు చల్లబడి శ్లాఘించేను మాత.....
హుతవాహుడు చల్లబడి శ్లాఘించేను మాత
సురలు పొగడ ధరణిజతో పురికి తరలె రఘునేత

శ్రీరాముని చరితమును తెలిపెదమమ్మా
ఘనశీలవతి సీత కథ వినుడోయమ్మా .....
ఘనశీలవతి సీత కథ వినుడోయమ్మా
వినుడోయమ్మా ..... వినుడోయమ్మా

చరణం :
శ్రీరాఘవం దశరథాత్మజ మప్రమేయం
సీతాపతిం రఘుకులాన్వయ రత్నదీపం
ఆజానుబాహుం అరవింద దళాయతాక్షం
రామం నిశాచర వినాశకరం నమామి

## సాహిత్య విశేషాలు
రామాయణంలోని అరణ్యకాండ, కిష్కిందకాండ, సుందరకాండ, యుద్ధకాండల సంక్షిప్త సమాహారంగా సముద్రాల సీనియర్ ఈ గీతాన్ని రాశారు. 
దీనిలో ప్రేమతో, భామతో, చెల్లీ, రోసిల్లీ, పావనీ, రివ్వుమనీ, కోసి : జేసి, సీతా : మాతా వంటి అంత్యప్రాసతో కూడిన పదబంధాలు అందాన్నిచ్చాయి. ఈ పాటకు శివరంజని రాగం ఆధారమైనది.

## ఇవి కూడా చూడండి
* రామకథను వినరయ్యా

## మూలాలు

## బయటి లింకులు
* శ్రిరాముని చరితమును తెలిపెదమమ్మా పాట యూ ట్యూబ్ లో వీడియో.

వర్గం:సముద్రాల రాఘవాచార్య రచించిన పాటలు
వర్గం:తెలుగు సినిమా పాటలు
వృక్క ధమని

**వృక్క ధమనులు** (ఆంగ్లం: **Renal arteries**) ముత్రపిండాలకు మంచి రక్తాన్ని సరఫరా చేసే ధమనులు.

## వ్యాధులు
వృక్క ధమనులలో అడ్డంకి మూలంగా వాటిలోని రక్తప్రవాహం పాక్షికంగా గాని పూర్తిగా గాని ఆగిపోయి తద్వారా అధిక రక్తపోటు (Hypertension) కలుగుతుంది. ఇది రక్తనాళాలలో కొవ్వు చేరడం (Atherosclerosis) మూలంగా సంభవిస్తుంది.

## గ్యాలరీ

 Image:Illu kidney2.jpg|Frontal section through the kidney
 Image:Gray847.png|Abdominal portion of the sympathetic trunk, with the celiac and hypogastric plexuses.
 Image:Gray1123.png|The posterior surfaces of the kidneys, showing areas of relation to the parietes.


 Image:Gray1227.png|Front of abdomen, showing surface markings for arteries and inguinal canal.
 Image:Njuren.gif|Kidney


## మూలాలు

వర్గం:ధమనులు
వృక్క సిర

**వృక్క సిరలు** (ఆంగ్లం: **Renal veins**) మూత్రపిండాల నుండి మలిన రక్తాన్ని తీసుకొనిపోయే సిరలు.  రెండు మూత్రపిండ సిరలు ( ఎడమ ,కుడి )  ఉన్నాయి,    వీటి పని  మూత్ర పిండములలో ఉన్న మలిన రక్తమును ( చెడు రక్తము ) ఇని ఫియర్ ( వెనా కావా) లో చేరుస్తాయి .  మూత్రపిండాలలోకి రక్తము  వెళ్ళినపుడు  ప్రతి సిర రెండు భాగాలుగా వేరు చేస్తుంది.వృక్క   సిరలు ప్రతి మూత్రపిండాల వెనుక ఉన్న విసర్జిత పదార్థములను తీసి వేయడానికి  సహాయపడతాయి,  పూర్వ సిరలు ముందు భాగానికి సహాయపడతాయి. మూత్రపిండాల నుండి మూత్రాన్ని మూత్రాశయానికి  చెర వేసే   మూత్ర నాళముల( యురేటర్)  నుండి రక్తాన్ని బయటకు తీయడానికి కూడా ఈ సిరలు కారణమవుతాయి.

## చరిత్ర
మూత్రపిండ సిరలు మూత్రపిండాల నుండి గుండెకు రక్తాన్ని తిరిగి ఇచ్చే రక్త నాళాలు.  మూత్రపిండ సిర (కుడి యు ఎడమ మూత్రపిండ సిర) ద్వారా  ప్రసరణ జరుగుతుంది . ప్రతి మూత్రపిండ సిర ఇన్ఫిరియర్ వెనా కావా (ఐవిసి) అని పిలువబడే పెద్ద సిరలోకి ప్రవహిస్తుంది, ఇది రక్తాన్ని నేరుగా గుండెకు తీసుకువెళుతుంది.  మూత్రపిండాలు బీన్స్ ఆకారంలో ఉంటాయి, పుటాకార కేంద్ర భాగాన్ని మూత్రపిండ హిలమ్ అని పిలుస్తారు. ప్రతి మూత్రపిండ సిర అనేక చిన్న సిరల సంగమం ద్వారా ఏర్పడుతుంది. ఎడమ మూత్రపిండ సిర కుడి  దాని కన్నా పొడవుగా ఉంటుంది. ఇది బృహద్ధమని ముందు  సుపీరియర్ మెసెంటెరిక్ ఆర్టరీ (SMA) వెనుక IVC  లోకి వెళుతుంది. ఆరోహణ కటి సిర, ఎడమ అడ్రినల్ సిర, ఎడమ వృషణ లేదా అండాశయ సిర చిన్న సిరలు, ఇవి సాధారణంగా సిరల్లోకి ప్రవహిస్తాయి ఎడమ మూత్రపిండ సిర. మూత్రపిండ సిరలో వ్యత్యాసాలు  కుడి మూలలో కాకుండా ఎడమ మూత్రపిండ సిరను ప్రభావితం చేస్తాయి. 


 Image:Illu kidney2.jpg|Frontal section through the kidney
 Image:Gray480.png|Diagram showing completion of development of the parietal veins.
 Image:Gray577.png|The venæ cavæ and azygos veins, with their tributaries.


 Image:Gray1120.png|Human kidneys viewed from behind with spine removed.
 Image:Njuren.gif|Kidney


## మూలాలు

వర్గం:సిరలు
నిషాదం

thumb
**నిషాదం** ఇది ఒక తెలుగు కవితల పుస్తకం, నిషాదం అనగా ఏనుగు ఘీంకారం అని అర్దం. ఈ పుస్తకాన్ని వేగుంట మోహన్ ప్రసాద్ వ్రాసారు. మొహన్ ప్రసాద్ కలం పేరు "మో". ఈ నిషాదంలో ఇంచుమించు 70 కవితలున్నాయి. ప్రపంచీకరణ, ఆర్థిక సరళీకరణ క్రమం మొదలై రెండు దశాబ్దాలు ముగిసాయి. రెండో దశాబ్దంలో తెలుగు సమాజ సంక్షోభం మొత్తం ఈ సంపుటిలో ఉంది. ఒక దశాబ్ది కవిత్వాన్ని నిషాదంగా సంపుటీకరించాడు. గానకళకు పునాది సప్త స్వరాలు. అందులో నిషాదం సప్తమ స్వరం. ఏనుగు ఘీంకారమే నిషాదంగా జనించిందని గాన కళాబోధిని వివరిస్తోంది. కవిత్వ కళాబోధిని మనకెటూ లేదు కనుక సంగీత శాస్త్ర పరిభాషా పదాన్ని కవిత్వానికి అనవయించుకోవటం కొత్తే. సప్త స్వరాలలో రిషభ, గాంధార, మధ్యమ, దైవత, నిషాదాలకు రెండేసి భేదాలుంటాయి. వీటిని వికృతి స్వరాలంటారని కవిత్వ కళాబోధిని అంటోంది. షడ్జమ, పంచమ స్వరాలకు వికృతి భేదం లేదు కనుక అవి ప్రకృతి స్వరాలు. "నేను వికృతి స్వరంలో పాడుతున్నాను ఈ సమాజ వికృతాన్ని, దుష్కృతాన్ని, దష్మృత్యాన్ని, దురాగతాన్ని, దుర్మార్గాన్ని" అని కవి ఈ పుస్తకంలో అంటున్నాడు.
## చరిత్ర
నిషాదం అనే పుస్తకాన్ని వెగుంట మొహన్ ప్రసాద్ "మో" అనే కలం పేరుతో వ్రాసారు. నిషాదం మొదటి సంచిక డిసంబర్ 2010 లో విడుదలైంది. ఈ పుస్తకాన్ని విరి వాల్యుమ్స్ పబ్లిష్ చేసారు.
## మూలాలు
## బయటి లింకులు
* http://kinige.com/kbook.php?id=120 
* ఈ పుస్తకం గురించి పుస్తకం.నెట్లో వచ్చిన సమీక్ష-http://pustakam.net/?p=7717

వర్గం:తెలుగు పుస్తకాలు
వర్గం:2010 పుస్తకాలు
జగమే మాయ బ్రతుకే మాయ

thumb|దేవదాసు 1953 సినిమా ప్రచార గోడపత్రిక
**జగమే మాయ బ్రతుకే మాయ** పాట 1953 లో విడుదలైన దేవదాసు సినిమా కోసం సముద్రాల రచించారు. ఈ గీతాన్ని ఘంటసాల వెంకటేశ్వరరావు హృద్యంగా గానం చేయగా సి.ఆర్. సుబ్బరామన్ సంగీతాన్ని అందించాడు. ఈ  పాట వాస్తవానికి ఎం ఎస్ విశ్వనాథన్ స్వరపరిచాడు. అద్వైత భావాలతో కూడిన ఈ పాటను మల్లాది రామకృష్ణశాస్త్రి రచిందాడని మరో వాదన. ఒక సందర్భంలో సముద్రాల ఈ విధంగా తెలిపాడు. " వాస్తవం ఏమిటంటే, నేను ఆ సమయంలో చాలా బిజీగా ఉన్నాను. నా వద్ద సమయం లేదు. రామకృష్ణ శాస్త్రి నాకు మంచి స్నేహితుడు. అతను ఆ పాటలు రాయడం ద్వారా నాకు సహాయం చేసాడు. ఆ పాటలకు తన పేరును క్రెడిట్ చేయమని ఆయన నన్ను ఎప్పుడూ అడగలేదు. ఆ విషయానికి, నా కొడుకు రామానుజచార్య (సముద్ర జూనియర్) కూడా నాకు మద్దతు ఇచ్చాడు. (సినిమా) పరిశ్రమలో ఒకరికొకరు సహాయపడటం ఒక సాధారణ పద్ధతి.”

## నేపథ్యం
దేవదాసు పార్వతి చిన్ననాటి నుండి ప్రేమించుకుంటారు. లండన్ లో పైచదువుల తర్వాత తిరిగివచ్చిన దేవదాసు పార్వతిని పెళ్ళిచేసుకోవాలనుకుంటాడు. పెద్దల అంగీకారం లభించని కారణం వారు ప్రేమికులు గానే మిగిలిపోతారు. పార్వతిని మరచిపోలేని దేవదాసు మధ్యానికి బానిసై ఆరోగ్యాన్ని పాడుచేకుంటాడు. అలాంటి మానసిక పరిస్థితిలో జీవితం మీద వైరాగ్యంతో తత్వాల్ని జీవిత సత్యాల్ని రంగరించి విషాదంగా ఆలపిస్తాడు.

## పాట లో కొంత భాగం
పల్లవి:

జగమే మాయ బ్రతుకే మాయ

వేదాలలో సారమింతేనయా ఈ వింతే నయా  |||  జగమే మాయ  |||

చరణం 1:

కలిమీలేములు కష్టసుఖాలు

కావడిలో కుండలనీ భయమేలోయి

కావడి కొయ్యేనోయ్ కుండలు మన్నేనోయ్

కనుగొంటే సత్యమింతేనోయి ఈ వింతేనోయి  ||| కావడి కొయ్యేనోయ్  |||    |||  జగమే మాయ  |||

## ఇతర విషయాలు

* సమాజంలో ప్రేమలో విఫలమైనవారు, చాల మంది మందు బాబులు,  బంధాల్లో  బలిఅయిపోయినవారు  ఇప్పటికి పాడుకునే పాట ఇది.
* ఈ సినిమా పల్లవితో సంసారం ఒక చదరంగం  సినిమాలో మరోపాట ఉంది. దీనిని ఎస్.పి.బాలసుబ్రహ్మణ్యం పాడాడు. ఈ పాటను వేటూరి సుందరరామమూర్తి రచించగా, చక్రవర్తి సంగీతాన్నందించాడు.

## మూలాలు

## బయటి లింకులు

* యూట్యూబ్ లో జగమే మాయ-బ్రతుకే మాయ పాట

వర్గం:తెలుగు సినిమా పాటలు
వర్గం:సముద్రాల రాఘవాచార్య రచించిన పాటలు
తీవ్రవాదం (పుస్తకం)

thumb|తీవ్రవాదం (పుస్తకం) కవర్
**తీవ్రవాదం** ఒక తెలుగు వ్యాసాల సంకలన పుస్తకము. ఈ వ్యాసాలను కస్తూరి మురళి కృష్ణ వ్రాసారు. కస్తూరి మురళి కృష్ణ ఆంధ్రభూమి వార పత్రికలో పవర్ పాలిటిక్స్ శీర్షికన తీవ్రవాదానికి సంబంధించి రాసిన వ్యాసాలు ఇవి. ఇందులో, సెప్టెంబర్ 2001 కన్నా ముందునుంచీ తీవ్రవాదం వల్ల ప్రపంచానికి వున్న ముప్పును గురించి హెచ్చరిస్తూ వ్రాసిన వ్యాసాలున్నాయి. తీవ్రవాదం నిర్వచనంతో సహా, తీవ్రవాదానికి కారణాలు, అది పెరిగిపోవటానికి దోహదపడే పరిస్థితులు, తీవ్ర వాదాన్ని అణచివేసేందుకు తీసుకోవలసిన చర్యల వంటివి సందర్భానుసారంగా ఆయా వ్యాసాలలో పొందుపరచివున్నాయి. అఫ్ఘనిస్తాన్, లిబియా, పాకిస్తాన్, చెచెన్యా, ఇండోనేషియాలతో సహా భారత దేశంలో ఈశాన్య భారతంలోని తీవ్రవాదం వంటి అంశాలను మూలాల్లోకి వెళ్ళి ప్రకటించే వ్యాసాలివి. అంటే, ఈ వ్యాసాలు వేర్వేరు సమయాల్లో రచించినవయినా వీటిలో పొందుపరచిన అంశాలు ఈనాటికీ పనికివస్తాయి. విలువ తరగనివి. ఎల్లప్పటికీ రెఫెరెన్స్ కు పనికివస్తాయి. ఇందులొ మొత్తం 36 వ్యాసాలున్నాయి. 2000 నుంచి 2008, 31 డిసెంబరు వరకు తీవ్రవాదానికి సంబంధించిన వ్యాసాల సంకలనం ఇది. తీవ్రవాదం సామాన్యుని జీవనం నుండి దేశాధినేతల దిన దిన నిర్ణయాల వరకు ప్రతీ చోటా నిర్ణయాత్మక పాత్ర పోషిస్తున్న ఈ రోజుల్లో తీవ్రవాదం గురించి తటస్త దృక్కోణంతో ప్రచురించిన ఈ పుస్తకం అందరూ తప్పనిసరిగా చదవాల్సిన పుస్తకం.

## చరిత్ర
**తీవ్రవాదం** ఒక తెలుగు వ్యాసాల సంకలన పుస్తకము. ఈ వ్యాసాలను కస్తూరి మురళి కృష్ణ వ్రాసారు. 2000 నుంచి 2008, 31 డిసెంబరు వరకు తీవ్రవాదానికి సంబంధించిన వ్యాసాల సంకలనం ఇది. ఏప్రిల్ 2009 న మొదటి ముద్రణ జరిగింది.
## మూలాలు
## బయటి లంకులు
* http://kasturimuralikrishna.com/ 
* http://kinige.com/kbook.php?id=133 

వర్గం:తెలుగు పుస్తకాలు
వర్గం:2009 పుస్తకాలు
వర్గం:పుస్తక పరిచయాలు
ది ఎండ్

thumb
**ది ఎండ్** ఒక తెలుగు నవల. ఈ నవలను మల్లాది వెంకట కృష్ణమూర్తి వ్రాసారు. ది ఎండ్ ఒక సందేశాత్మక నవల. రాష్ట్రం లొని అవినీతిని ఇతివ్రుత్తంగా తీసుకుని మల్లాది వెంకట కృష్ణమూర్తి వ్రాసిన నవలే ఈ ది ఎండ్.
మన దేశం, మన రాష్ట్రంలో పెరిగిపొతున్న అవినీతిని మన కళ్లకు కట్టినట్లు ఈ నవలలో మల్లాది వెంకట కృష్ణమూర్తి మనకు చూపిస్తారు. ప్రతి భారతీయ వ్యక్తి తన చుట్టూ జరుగుతున్న అవినీతిని తెలుసుకొవలసిన అవసరం యంతైనా వుంన్ది, అలా మన చుట్టూ జరుగుతున్న అవినీతిని తెలుసుకొవడానికి మల్లాది వెంకట కృష్ణమూర్తి వ్రాసిన ఈ ది ఎండ్ మనకు యెంతగానొ ఉపయెగపడుతుంది.
## చరిత్ర
ఈ ది ఎండ్ అనే నవలను మల్లాది వెంకట కృష్ణమూర్తి వ్రాసారు. మొదటి ముద్రణ మే 2010లో జరిగింది. ది ఎండ్ నవలను లిపి పబ్లికేషన్స్ వారు పబ్లిష్ చేసారు.
## మూలాలు
## బయటి లింకులు

వర్గం:నవలలు
వర్గం:పుస్తక పరిచయాలు
వర్గం:2010 పుస్తకాలు
వర్గం:మల్లాది వెంకట కృష్ణమూర్తి రచనలు
బలభద్రపాత్రుని రమణి

**బలభద్రపాత్రుని రమణి** తెలంగాణకు చెందిన కొత్త తరం రచయిత్రి, చలనచిత్ర కథా రచయిత్రి, సంభాషణా రచయిత్రి, సినీ విమర్శకురాలు. ఆమె దాదాపు 20 పైన నవలలు రాసింది. వాటిలో కొన్ని సినిమాలగా కూడా వచ్చాయి. ఆమె తెలుగు రంగస్థలం, తెలుగు సినిమా, టెలివిజన్, రేడియో వేదికలుగా అనేక రచనలను చేసింది.  ఆమె 66వ నేషనల్ ఫిల్ం అవార్డుల కార్యక్రమంలో దక్షిణ భారత రెండవ ప్రాంత  జ్యూరీ సభ్యూరాలిగా కూడా పనిచేసింది.  

## కుటుంబం
బలభద్రపాత్రుని రమణి 1964 జనవరి 26న తెలంగాణ లోని హైదరాబాదులో అంకరాజు ఆనంద్ భూషణరావు, అంకరాజు సత్యవతీ దేవి దంపతులకు జన్మించింది. 1985లో సికింద్రాబాదులోణి కస్తూర్బా గాంధీ కళాశాలలొ బి.ఎ పట్టాను పొందింది.  రమణి గారికి ఇద్దరు కొడుకులు.

## రచనా శైలికి ఉదాహరణలు
రచనలు ఎక్కువగా మానవ సంబంధాలపై వుంటాయి.

## నవలలు
* లీడర్ (నవల)
* మొగుడె రెండో ప్రియుడు
*స్వర్గంలో ఖైదీలు
*రేపల్లె లో రాధ
*ఎవరే అతగాడు
*ప్రేమించాక ఏమయ్యిన్దంటే
*మధుమాసం
*ఆలింగనం
*అవునన్నా కాదన్నా
*నీకు నాకు మధ్య
*అందరి బంధువయ్యా
*అనూహ్య
*ఖజురహో (నవల)
*ఏదీ నిన్నటి స్వప్నం

## సినిమాలుగా వచ్చిన నవలలు

* మధుమాసం
* అందరి బంధువయ
* రేపల్లెలో రాధ
* రెయిన్‌బో (2008)

## మూలాలు


## బాహ్య లంకెలు
* http://www.youtube.com/watch?v=_2n2Fv7vxZw

వర్గం:తెలుగు నవలా రచయితలు
వర్గం:నంది ఉత్తమ కథా రచయితలు
వర్గం:తెలుగు రచయిత్రులు
వర్గం:హైదరాబాదు జిల్లా రచయిత్రులు
వర్గం:1964 జననాలు
వర్గం:జీవిస్తున్న ప్రజలు
అ ఆ ఇ ఈ

**అ ఆ ఇ ఈ** అనేది మల్లాది వెంకట కృష్ణమూర్తి వ్రాసిన ఒక తెలుగు నవల. మనిషి సాధారణంగా డబ్బుకి కట్టుబడి పొతాడు తప్ప ధర్మానికి కట్టుబడడు. ఎప్పుడైతే డబ్బుకి కట్టుబడతాడో అప్పుడు ఆ మనిషి అధర్మానికి కూడా కట్టుబడతాడు, అధర్మం మనిషిని కష్టాల్లోకి నెట్టి కాని వదలదు. అందుకే అంటారు ఉమ్మెత్త మనిషిని పిచ్చివాడిని చేస్తుంది, చెట్టుకి కాయకపొయినా బంగారం కూడా అదే చేస్తుంది అని. మల్లాది వెంకట కృష్ణమూర్తి ఈ పుస్తకంలో మనషి జీవితంలో ముఖ్యమైనది ఏంటి, మనిషి జీవితంలో ధర్మంగా యెలా బ్రతకాలి అని కవి మనకు కథల రూపంలో మనకు చెప్పారు. అహం నుంచి ఆత్మ దాకా ఇహం నుంచి ఈశ్వరుని దాకా ఇది అ ఆ ఇ ఈ పుస్తకం యొక్క పూర్తి పేరు.
## చరిత్ర
మల్లాది వెంకట కృష్ణమూర్తి వ్రాసిన అ ఆ ఇ ఈ నవల యొక్క మొదటి ముద్రణ 2010 సెప్టెంబరులో వెలువడింది, ఈ పుస్తకాన్ని లిపి పబ్లికేషన్స్ వారు పబ్లిష్ చేసారు.
## మూలాలు
## బయటి లింకులు

వర్గం:తెలుగు పుస్తకాలు
వర్గం:2010 పుస్తకాలు
వర్గం:పుస్తక పరిచయాలు
వర్గం:తెలుగు నవలలు
వర్గం:మల్లాది వెంకట కృష్ణమూర్తి రచనలు
సౌశీల్య ద్రౌపది

thumb|సౌశీల్యద్రౌపది - నవల ముఖచిత్రం
**సౌశీల్య ద్రౌపది** కస్తూరి మురళీకృష్ణ వ్రాసిన ఒక తెలుగు నవల. సౌశీల్య ద్రౌపది నవల ప్రధానంగా వ్యాసభారతము, కవిత్రయ భారతాల ఆధారంగా రచించింది. అక్కడక్కడా, అవసరాన్ని బట్టి ఔచిత్యాన్ని పాటిస్తూ, కల్పనలు చేయబడ్డాయి. భారతీయ ధర్మాన్ని అర్థం చేసుకోని రచయత రచించిన నవలిక ఈ సౌశీల్య ద్రౌపది. పురాణ కథలలో జీవిత సత్యాలు పొందు పరిచి ఉన్నాయి. తరచి చూస్తే అనేక అద్భుతమైన మనుల్లాంటి విషయాలు అర్థమవుతాయి, సౌశీల్య ద్రౌపది నవలలో ఇలాంటి విషయాలు యెత్తిచూపే ప్రయత్నం చేసాడు కస్తూరి మురళీకృష్ణ, పురాణాలు ఏ రకంగా సమకాలీన సమాజానికి ఉపయోగపడతాయో చూపించే ప్రయత్నం చేసాడు కవి. ముఖ్యంగా కస్తూరి మురళీకృష్ణ సౌశీల్య ద్రౌపదిలో 'ద్రౌపది' పాత్రను ఆధునిక సమాజంలో మహిళకు ప్రతీకగా చేసి ఆమె అంతరంగాన్ని ఆవిష్కరించాడు, తద్వారా మన పురాణ పాత్రలను ఈనాటి సమాజానికి చేరువ చేసే ప్రయత్నం చేసాడు.
## చరిత్ర
సౌశీల్య ద్రౌపది కస్తూరి మురళీకృష్ణ వ్రాసాడు. మొదటి ముద్రణ మే 2010 న విడుదలైంది. మెదట సౌశీల్య ద్రౌపది ఆంధ్రభూమి మాస పత్రికలో మినీ నవలగా వెలువడింది.
## మూలాలు
## బయటి లింకులు

వర్గం:తెలుగు పుస్తకాలు
వర్గం:2010 పుస్తకాలు
నాటి మేటి సినీ ఆణిముత్యాలు

**నాటి మేటి సినీ ఆణిముత్యాలు ** తో ముఖాముఖి ఇంటర్య్వులు ఇది ఫిల్మ్ జుర్నలిస్టు అయిన పసుపులేటి రామారావు వ్రాసిన పుస్తకము. ఈ పుస్తకంలో చిత్ర రంగానికే తలమానికగా నిలిచిన మార్గదర్శకుల, మహానుభావుల యెందరివొ ముఖాముఖి ఇంటర్య్వులు ఉన్నాయి.

సినిమాకు తొలి మెట్టు ఐన నాటక రంగం నుంచి సినిమా రంగానికి వచ్చి మన చిత్ర రంగాన్ని తేజొవంతం చేసిన నటీనటులు, దర్శకులు, నిర్మాతలు యెందరివొ ఇంటర్య్వులు ఈ పుస్తకంలో ఉన్నాయి. కొత్త ఫిల్మ్ జుర్నలిస్టులకు సినిమా గతం గురించి తెలుసుకొవడానికి ఈ పుస్తకం మంచి ఆధారం. ఈ పుస్తకం కొత్త ఫిల్మ్ జుర్నలిస్టులకే కాక కళాభిమానులకు, సినిమా గొయర్స్ కు మన తెలుగు సినిమా గతం గురించి తెలుసుకొవడానికి ఈ పుస్తకం యెంతగానొ ఉపయొగపడుతుంది. ఈ పుస్తకంలో 30 ఇంటర్య్వులు వున్నాయి
## నిర్వహణ వర్గము
* ఎడిటర్ - పసుపులేటి రామారావు
* కవర్ డిజైన్ - అజయ్
* పేజ్ డిజైన్ - రమేష్

## చరిత్ర
పసుపులేటి రామారావు నాటి మేటి సినీ ఆణిముత్యాలుతో ముఖాముఖి ఇంటర్య్వులు పుస్తకాన్ని 2008 లో వ్రాసారు, ఈ పుస్తకం యొక్క మొదటి ప్రతి 2010 లో వెలువడింది.
ఈ పుస్తకాన్ని దాసరి నారాయణరావు, మురళీ మోహన్, చిరంజీవి వంటి ప్రముఖుల సమక్షంలో రిలీజ్ చేశారు.

## పుస్తకం లొ ప్రచురించిన ప్రముఖ సినీ ప్రముఖుల ఇంటర్య్వులు
* హెచ్.ఎమ్.రెడ్డి
* అట్లూరి పుండరీకాక్షయ్య
* ఎల్.వి.ప్రసాద్
* బి.నాగిరెడ్డి
* అక్కినేని నాగేశ్వరరావు
* సురభి కమలాబాయి
* శాంతకుమారి
* శ్రీ శ్రీ
* కృష్ణవేణి
* దాసరి నారాయణరావు
* ఘంటసాల
* కె. విశ్వనాధ్
* కె. రాఘవేంద్రరావు
* సావిత్రి
* యస్.వి. రంగారావు
* కన్నాంబ
* భానుమతి
* ఘట్టమనేని కృష్ణ
* శోభన్ బాబు
* బాలకృష్ణ
* చిరంజీవి
* నాగార్జున
* వెంకటేష్

## మూలాలు
## బయటి లింకులు
* AVKF లో నాటి మేటి సినీ ఆణిముత్యాలు పుస్తక విశేషాలు.

వర్గం:తెలుగు పుస్తకాలు
వర్గం:2010 పుస్తకాలు
వర్గం:సినిమా పుస్తకాలు
పసుపులేటి రామారావు

**పసుపులేటి రామారావు** సినీ రచయిత. పసుపులేటి రామారావు మొదట విశాలాంధ్ర పత్రికకు జర్నలిస్ట్ గా పనిచేసారు, ఆ తరువాత జ్యోతిచిత్ర పత్రికకు కూడా జర్నలిస్ట్ గా పనిచేసారు . ప్రస్తుతం సంతోషం సినీ పత్రికకు జర్నలిస్ట్ గా పనిచేస్తున్నారు. పసుపులేటి రామారావు స్వస్తలం ఏలూరు. పసుపులేటి రామారావు డిగ్రీ చదివారు. పసుపులేటి రామారావు ప్రజానాట్యమండలి, కమ్యూనిస్టు పార్టీలో యాక్టివ్ మెంబర్ గా పనిచేసారు. పసుపులేటి రామారావు, యన్.టి.ఆర్, ఎ.ఎన్.అర్, జగ్గయ్య, కృష్ణ, కృష్ణంరాజు, శోభన్ బాబు........ ఆ తరువాత తరం చంద్రమొహన్, మాగంటి మురళీమోహన్, మోహన్ బాబు, చిరంజీవి, బాలకృష్ణ, నాగార్జున, వెంకటేశ్...... అలాగే ఇప్పటి తరం హీరొలతోను, హీరోఇన్ల తో, పెద్ద చిన్న నిర్మాతలతోను, 24 భాగాలకు సంబంధించిన సాంకేతిక నిపుణులతోను ఇంటర్య్వులు తీసుకున్నారు. ఈ ఇంటర్వ్యూలలో ఎంపిక చేసిన కొన్నింటిని నాటి మేటి సినీ ఆణిముత్యాలు అనే పేరుతో పుస్తకరూపంలో తీసుకువచ్చారు.
## ప్రముఖుల ఇంటర్య్వులు

* యన్.టి.ఆర్
* ఎ.ఎన్.ఆర్
* యస్.వి.ఆర్
* హెచ్.ఎమ్.రెడ్డి
* పుండరీకాక్షయ్య
* యల్.వి. ప్రసాద్
* బి. నాగిరెడ్డి
* రమేష్ నాయుడు
* దుక్కిపాటి మధుసూదనరావు

* కె.యస్. ప్రకాశరావు
* కమలా బాయి
* శాంతకుమారి
* శ్రీశ్రీ
* కృష్ణవేణి
* పి.సుశీల
* ఏడిద నాగేశ్వరరావు
* క్రాంతి కుమార్
* రాజశ్రీ

* మాదాల రంగారావు
* పి. బి. శ్రీనివాస్
* దాసరి
* ఘంటసాల
* కె.విశ్వనాథ్
* కె. రాఘవేంద్రరావు
* సావిత్రి
* కన్నాంబ
* భానుమతి

* ఘట్టమనేని కృష్ణ
* శోభన్ బాబు
* బాలకృష్ణ
* చిరంజీవి
* నాగార్జున
* వెంకటేష్

## మూలాలు
## బయటి లింకులు
* 

వర్గం:తెలుగు సినిమా రచయితలు
వర్గం:తెలుగు రచయితలు
వర్గం:పశ్చిమ గోదావరి జిల్లా పాత్రికేయులు
అమర్‌నాథ్

**అమర్నాథ్ గుహ **హిందువుల పుణ్యక్షేత్రం. ఈ గుడి భారత్ లోని  జమ్మూ కాశ్మీర్ లో ఉంది. హిమాలయాల్లో దక్షిణ కశ్మీర్‌ కొండల్లో 3,888 మీటర్ల ఎత్తులో జమ్మూ కాశ్మీర్ రాజధానికి 141 కిలోమీటర్ల దూరంలో ఉంది. ఈ క్షేత్రానికి పహల్ గాం గ్రామం నుంచి వెళ్ళాలి. హిందువులకు ఈ పుణ్యక్షేత్రం అతి పవిత్రమైనది. జీవితంలో ఒక్కసారైనా దర్శించాలని కోరుకుంటారు వారు. ఈ గుహ చుట్టూ ఎత్తైన మంచుకొండలు ఉంటాయి. వేసవి కాలంలో తప్ప మిగిలిన సంవత్సరం మొత్తం మంచుతో కప్పబడే ఉంటాయి అమర్నాథ్ కొండలు. ఆ కాలంలోనే వేలల్లో భక్తులు కొండలు ఎక్కి అమర్నాథ్ గుహను చేరుకుంటారు. ఈ గుహలో ఉండే శివుడు మంచు రూపంలో ఉంటాడు. ఈ మంచు శివలింగాన్ని చూసేందుకు ఎన్నో సవాళ్ళతో కూడిన ప్రయాణం చేస్తారు భక్తులు.

## అపురూపమైన మంచు శివలింగం
thumb|అమర్నాథ్ గుహలోని మంచు శివలింగం
40మీటర్ల ఎత్తుండే అమర్నాథ్ గుహ లోపల నీటి చుక్కలతో నిలువుగా లింగాకారంలో మంచు గడ్డ కడుతుంది. పంచ భూతాల రూపాల్లో శివుడు ఉంటాడనే హిందువుల నమ్మకం. అందుకే ఇక్కడ శివుడు జలరూపంలో ఉన్నాడని భక్తులు అంత శ్రమకోర్చీ ఈ పుణ్యక్షేత్రానికి వస్తారు. మే నుంచి ఆగస్టు వరకు హిమాలయాలలో మంచు కరగడం  వల్ల ఈ పుణ్యక్షేత్రం మంచు నుంచి బయటకు వచ్చి, సందర్శనకు వీలుగా ఉంటుంది.  ఈ లింగం వేసవిలో చంద్రుని కళల ప్రకారం పెరుగుతూ,  తగ్గుతూ ఉంటుందని విశ్వసిస్తారు హిందువులు.

హిందూ పురాణాల ప్రకారం తన భార్య పార్వతీ దేవి కి ఈ గుహ  దగ్గరే జీవితం గురించి వివరించాడని ప్రతీతి. ఇక్కడ ఉండే మరో రెండు మంచు ఆకారాలు పార్వతీదేవి, వినాయకునిగా భక్తులు కొలుస్తారు.

ఈ గుహలో ఏర్పడే మంచు లింగాన్ని దర్శించేందుకే ప్రతీ సంవత్సరం  అమర్నాథ్ యాత్ర చేస్తుంటారు భక్తులు.

## చరిత్ర
300 బిసికి చెందిన రాజు ఆర్యరాజా ఈ లింగాన్ని అర్చించినట్టు చెబుతారు. కాశ్మీర రాజుల కథలను వివరించే రాజతరింగిణి పుస్తకంలో కూడా ఈ క్షేత్ర ప్రస్తావన ఉంది. రాణి సూర్యమతి అమరనాథ్ స్వామికి త్రిశూలం, బాణలింగాలు సమర్పించినట్టు ఈ పుస్తకంలో వివరించారు.  ప్రజయభట్టుడు రాసిన రాజవ్లిపతకాలో కూడా అమర్నాథ్ యాత్ర గురించి వివరించారు. ప్రాచీన గ్రంధాల్లో ఈ పుణ్యక్షేత్రాన్ని గురించి ఇంకా ఎన్నో ప్రస్తావనలు ఉన్నాయి.

### అమర్నాథ్ గుహ ఆవిష్కరణ
మధ్యయుగంలో ఈ క్షేత్రం గురించి మర్చిపోయినట్టూ, తిరిగి ఒక గొర్రెల కాపరి 15వ శతాబ్దం లో తిరిగి కనుక్కున్నట్టు ఒక నమ్మకం.

## ఇవీ చదవండి

* అనంతనాగ్ జిల్లా
* 2002 అమర్‌నాథ్ యాత్ర మారణకాండ

## References

వర్గం:శివాలయాలు
వర్గం:జమ్మూ కాశ్మీరు లోని దేవాలయాలు
వర్గం:జమ్మూ కాశ్మీర్ పర్యాటక ప్రదేశాలు
నిష్ఠల

**నిష్ఠల** తెలుగు వారిలో కొందరి ఇంటిపేరు.

* నిష్ఠల అప్పల నరసింహం - ప్రముఖ భౌతిక శాస్త్రవేత్త.
* నిష్ఠల సింహాచల సిద్ధాంతి - సుప్రసిద్ధ నాటక కర్త, నటులు
సూరారెడ్డిపాలెం

**సూరారెడ్డిపాలెం**,ప్రకాశం జిల్లా,టంగుటూరు మండలంలో గల ఒక రెవెన్యూయేతర గ్రామం.

## విద్యా సౌకర్యాలు
ప్రాథమిక పాఠశాల.

## రవాణా సౌకర్యాలు
*ప్రస్తుతం గ్రామంలో రైల్వే స్టేషను ఉంది. చీమకుర్తి నుండి మద్రాసు పోర్టుకి ఇక్కడినుంచి గ్రానైట్ రాయిని ఎగుమతి చేస్తారు.
*ఈ గ్రామం వద్ద రైలు వంతెన నిర్మాణానికి కేంద్ర ప్రభుత్వం అనుమతి ఇచ్చింది. ఈ వంతెన వలన కొత్తపట్నం మండలానికి చెందిన 30,000 మందికి లబ్ధి చేకూరుచున్నది. ఈ రైలు వంతెన వలన, కొత్తపట్నం మండలంలోని ఈతముక్కల, మదనూరు వైపు నుండి సూరారెడ్డిపాలెం, టంగుటూరు, ఒంగోలు వచ్చే ప్రజలకు ప్రయాణం సులభతరం అవుతుంది. గ్రానైటు వాహనాల రద్దీ నుండి ఉపశమనం కలుగుతుంది. 

## గ్రామ పంచాయితీ
గ్రామంలో పంచాయితీ కార్యాలయం ఉంది.
## మూలాలు

## వెలుపలి లంకెలు
కనగాలవారిపాలెం

**కనగాలవారిపాలెం** పేరుతో ఈ క్రింది గ్రామాలు ఉన్నాయి:

* కనగాలవారిపాలెం (రేపల్లె మండలం), గుంటూరు జిల్లా
* కనగాలవారిపాలెం (కొరిశపాడు మండలం), ప్రకాశం జిల్లా
శేఖర్ (కార్టూనిస్టు)

thumb|శేఖర్ కంబాలపల్లి కార్టూనిస్ట్
**శేఖర్** (1965 జూలై 16 – 2014 మే 19) తెలుగులో ఉన్న బహుకొద్దిమంది మంచి కార్టూనిస్టుల్లో ఒకరు. ఆయన కార్టూన్లు కొత్త కొత్త ఐడియాలతో రాజకీయాల పైన తీవ్రమైన, సున్నితమైన విమర్శలతో చాలా బావుంటాయి, శేఖర్ కార్టూన్లు నవ్వించేవే కాదు, లోతుగా ఆలోచింపజేస్తాయి కూడా. శేఖర్ కు కార్టూనిస్ట్ గా 22 సంవత్సరాల అనుభవం ఉంది.
## జీవిత విశేషాలు
శేఖర్ పూర్తి పేరు కంబాలపల్లి చంద్రశేఖర్. ఆయన 1965 జూలై 16  సూర్యాపేటలో కంబాలపల్లి వెంకయ్య, మల్లమ్మ దంపతులకు జన్మించారు. ఆయన హైదరాబాదులోనివాసముండేవారు. ఆయన బి.యస్.సి. డిగ్రీని 1985లో నల్గొండ లోని యన్.జీ. కళాశాలలో పూర్తి చేసారు. ఆ తరువాత పొట్టి శ్రీరాములు తెలుగు విశ్వవిద్యాలయంలో యమ్.ఏ. తెలుగు లిటరేచర్ చదివారు. మెట్టమెదటి సారిగా 1989 లో ప్రజాశక్తి దిన పత్రికలో పొలిటికల్ కార్టూనిస్ట్ గా ప్రస్థానాన్ని ఆరంబించారు. ఆతరువాత ఆంధ్రప్రభ, ది న్యు ఇండియన్ ఎక్స్ ప్రెస్ దిన పత్రికలకు పొలిటికల్ కార్టూనిస్ట్ గా పనిచేసారు. ప్రస్తుతం ఆంధ్ర జ్యోతి దిన పత్రికకు పనిచేసారు. గత 22 సంవత్సరాలలో శేఖర్ గీసిన దాదాపు 40000 కార్టూన్లు తెలుగు, ఇంగ్లీష్, కన్నడ, మరాటీ, పంజాబీ, బెంగాలీ భాషలలో ప్రచురించబడ్డాయి.
## వ్యక్తిగత జీవితం
ఆయన భార్య పేరు చంధ్రకళ. ఆయనకు ఇద్దరు పిల్లలు నందు, చేతనా. 
## శేఖర్ వ్రాసిన కార్టూన్ పుస్తకాలు
# పారాహుషార్ (2004)
# శేకార్టూన్స్ (2005)
# బ్యాంకు బాబు (2004)
# గిదీ తెలంగాణా (2010)

## మరణం
కేన్సర్ వ్యాధి కారణంగా హైదరాబాద్లో 2014, మే 19న మరణించాడు.
## మూలాలు

*''Shekar US tour-IVLP news'' 
*https://web.archive.org/web/20120330200054/http://www.andhrajyothi-sunday.com/AJweeklyshow.asp?qry=2011%2Fjul%2F31%2Ftravel&more=2011%2Fjul%2F31%2Fsundaymain
*http://www.thehindu.com/todays-paper/tp-national/tp-andhrapradesh/article2425618.ece
*https://web.archive.org/web/20160305042344/http://shekartoon.blogspot.in/p/shekar-cartoonist.html
*https://web.archive.org/web/20140606212208/http://hyderabaddailynews.com/cartoonist-shekar-passes-away/
## బయటి లింకులు
*''Shekartoons-shekar blog''
*http://www.thehindu.com/news/cities/Hyderabad/article2313103.ece
*http://www.cartoonwatchindia.com/last_Curr_issue.html
*http://www.thisweekbangalore.com/?p=5837 

వర్గం:తెలుగు వ్యంగ్య చిత్రకారులు/కార్టూనిస్ట్‌లు
వర్గం:1965 జననాలు
వర్గం:2014 మరణాలు
వర్గం:వ్యంగ్య చిత్రకారులు
వర్గం:సూర్యాపేట జిల్లా కార్టూనిస్టులు
పారాహుషార్

thumb|right **పారాహుషార్** కార్టూనిస్ట్ శేఖర్ వ్రాసిన తెలుగు కార్టూన్ పుస్తకం. శేఖర్ కార్టూన్లు నవ్వించేవే కాదు, లోతుగా ఆలోచింపజేస్తాయి కూడా. పారాహుషార్ పుస్తకం రాజకీయ నేపథ్యంతో చురకలు వేస్తూ కార్టూన్లను పుస్తక రూపంలో తీసుకు వచ్చాడు శేఖర్. 
సమాజాన్ని పట్టిపీడిస్తున్న చీడపురుగుల గురించి, సమాజ మార్పుకోసం ఉపయొగ పడే అద్భుతమైన కార్టూన్ లు పారాహుషార్ అనే ఈ పుస్తకంతో మనకు అందిస్తున్నాడు శేఖర్. పారాహుషార్ పుస్తకం లోని కార్టూన్లు మొహం పై నవ్వు పుట్టించి, గుండె లోతుల్లో ఆలోచన పుట్టించి, మనల్సి మౌనంగా వెంటాడే కవితలే ఈ కార్టూన్లు. ప్రజాశక్తి, ఆంధ్ర ప్రభ దిన పత్రికలలొ వేసిన కార్టూన్లలో ఎంపిక చేసినవి శేఖర్ పారాహుషార్ లో పొందుపరిచాడు. పారాహుషార్ పుస్తకంలోని కార్టూన్లు దాదాపుగా నేటి ప్రపంచంలొని అన్నీ అంశాలను స్మ్రుశిస్తున్నాయి. రాజకీయాంశాలపై చురుకుమనే నవ్వుల తునకలను పారాహుషార్ పుస్తకం ద్వారా శేఖర్ మనకు అందించాడు.
## చరిత్ర
పారాహుషార్ కార్టూనిస్ట్ శేఖర్ నవంబర్ 2003 న వ్రాసాడు. 2004లో మొదటి ముద్రణ వెలువడింది. చేతన పబ్లిషర్స్ పబ్లిష్ చేసారు. పారాహుషార్ పుస్తకాన్ని కె.వి. రమణా చారి, ఐ. వెంకట్రావు ఆవిష్కరించాడు.
## మూలాలు
## బయటి లింకులు

వర్గం:తెలుగు పుస్తకాలు
వర్గం:2004 పుస్తకాలు
తులసీ దళములచే సంతోషముగా పూజింతు

alt=Tyagaraja.jpg|thumb|త్యాగరాజు
**తులసీ దళములచే సంతోషముగా పూజింతు** కర్ణాటక సంగీత వాగ్గేయకారుడైన త్యాగరాజ స్వామి వారు రచించిన కీర్తన. ఇది సాధారణంగా మాయామాళవగౌళ రాగము లో పాడబడుతుంది.
## సాహిత్యం

తులసి దలములచే సంతోషముగా పూజింతు
తులసి దలములచే సంతోషముగా పూజింతు
లుమారు చిరకాలము... అ.
పలుమారు చిరకాలము పరమాత్ముని పాదములను
పలుమారు చిరకాలము పరమాత్ముని పాదములను
తులసి దలములచే సంతోషముగా పూజింతు
తులసి దలములచే సంతోషముగా పూజింతు
నరసీరుహ పున్నాగ చంపక పాగాటల కురవక
నరసీరుహ పున్నాగ చంపక పాగాటల కురవక
కరవీర మల్లిక సుగంధరాజ సుమముల్
కరవీర మల్లిక సుగంధరాజ సుమముల్
ధరణివియొక పర్యాయము ధర్మాత్ముని...
ధరణివియొక పర్యాయము ధర్మాత్ముని
సాకేతపుర వాసుని శ్రీరాముని.
సాకేతపుర వాసుని శ్రీరాముని వర త్యాగరాజనుతుని
తులసి దలములచే సంతోషముగా పూజింతు
తులసి దలములచే సంతోషముగా పూజింతు
సంతోషముగా పూజింతు
సంతోషముగా పూజింతు.

## ప్రాచుర్యం
* తులసీ దళములచే కీర్తనను దిగ్గజ కర్ణాటక సంగీత విద్వాంసుల నుంచి ఔత్సాహికుల వరకూ ఎందరో ఎన్నో వేదికల మీద ఆలపిస్తూంటారు.
* ఈ కృతిని గీతగుచ్ఛం(ఆల్బం)లో భాగంగా ఆలపించినవారిలో ఎం.ఎస్.సుబ్బులక్ష్మి, కె.జె.ఏసుదాసు, హైదరాబాద్ సోదరులు మొదలైనవారు ఉన్నారు.
* ఈ కీర్తనను జేసుదాసు 1988లో విడుదలైన తెలుగు  సినిమా రుద్రవీణ  కోసం పాడాడు. ఇళయరాజా సంగీతాన్ని అందించాడు.

## మూలాలు

వర్గం:త్యాగరాజ కీర్తనలు
పాడనా తెనుగు పాట

thumb|పాడనా తెనుగు పాట (అమెరికా అమ్మాయి (1976) సినిమా )
**పాడనా తెలుగు పాట** అమెరికా అమ్మాయి (1976) సినిమా కోసం దేవులపల్లి కృష్ణశాస్త్రి రచించిన అద్భుతమైన తెలుగు పాట. దీనిని పి. సుశీల మధురంగా గానం చేయగా జి.కె.వెంకటేష్ సంగీతాన్ని సమకూర్చారు.

## నేపథ్యం
అమెరికానుండి తిరిగి వస్తూ ఒక యువకుడు (శ్రీధర్) 'డెబొరా' అనే ఒక అమెరికా అమ్మాయిని పెళ్ళి చేసుకొని వెంటతీసుకొస్తాడు. ఆ కుర్రవాని పెళ్ళికై పెద్దవాళ్ళు అనుకొన్న ఆశలు వమ్ము కాగా వారు మనస్తాపానికి గురౌతారు.
క్రమంగా ఆ డెబొరా 'దేవి'గా మారి తెలుగు కట్టు, బొట్టు, మాట, పాటలు అలవరచుకొని అందరినీ ఆకట్టుకోవడం సందర్భంలో ఈ పాటను రంగస్థలం మీద డెబొరా గా నటించిన ఫ్రెంచి వనిత ఆన్నే షేమోటీ అభినయిస్తుంది. ముగ్ధులైన అబ్బాయి తల్లిదండ్రులు ఆ అమెరికా అమ్మాయితో పెళ్ళికి అంగీకరిస్తారు.

## పాట
పల్లవి:

పాడనా తెలుగు పాట - పరవశనై - నే

పరవశనై మీ యెదుట మీ పాట  |||  పాడనా  |||

చరణం 1:

కోవెల గంటల గణగణలో - గోదావరి తరగల గలగలలో

మావుల తోపుల మూపులపైన - మసలే గాలుల గుసగుసలో

మంచి ముత్యాల పేట - మధురామృతాల తేట ... ఒక పాట  ||| పాడనా  |||

చరణం 2:

త్యాగయ, క్షేత్రయ, రామదాసులు - తనివితీర వినిపించినదీ

నాడు నాడున కదిలించేదీ - వాడవాడలా కరిగించేదీ

చక్కెర మాటల మూట - చిక్కని తేనెల ఊట ...  ఒక పాట  |||  పాడనా  |||

చరణం 3:

ఒళ్ళంత ఒయ్యారి కోక - కళ్ళకు కాటుక రేఖ

మెళ్ళో తాళి - కాళ్ళకు పారాణి - మెరిసే కుంకుమ బొట్టు

ఘల్లు ఘల్లున కడియాలందెల - అల్లనల్లన నడయాడే

తెలుగుతల్లి పెట్టనికోట - తెనుగునాట ప్రితినోట ...  ఒక పాట  |||  పాడనా  |||

## వివరణ
ఈ పాట మొదటి చరణంలో తెలుగు భాష తియ్యదనాన్ని వివరిస్తుంది. 
రెండవ చరణంలో కర్ణాటక సంగీత వాగ్గేయకారుల్ని తనివితీరగా వినిపించిన మహోన్నతమైనదిగా తెలుగు భాష గొప్పదనాన్ని వివరించారు. 
మూడవ చరణంలో తెలుగు సంస్కృతి సంప్రదాయలలో తెలుగువారి కట్టు బొట్టు హుందాతనాన్ని పాశ్చాత్య దిశగా పయనిస్తున్న ఆధునిక యువతకు తెలియజేసింది.

## మూలాలు

## బయటి లింకులు
* పాడనా తెలుగు పాట వీడియా యూ ట్యూబ్ లో

వర్గం:తెలుగు సినిమా పాటలు
వర్గం:దేవులపల్లి కృష్ణశాస్త్రి  రచించిన పాటలు
తిరువీధుల మెరసీ దేవదేవుడు

thumb|తిరువీధుల మెరసీ దేవదేవుడూ... కీర్తన రచయిత అన్నమయ్య
**తిరువీధుల మెరసీ దేవదేవుడు** కర్ణాటక సంగీత వాగ్గేయకారుడైన అన్నమాచార్య రచించిన కీర్తన. ఇది శ్రీరాగంలో పాడావచ్చును.

## కీర్తన
పల్లవి :

తిరువీధుల మెరసీ దేవదేవుడు

గరిమల మించిన సింగారముల తోడను  | | తిరువీధుల మెరసీ  | |

చరణం 1 :

తిరుదండెల పై నేగీ దేవు డిదే తొలినాడు

సిరులు రెండవనాడు శేషుని మీద

మురిపేన మూడోనాడు ముత్యాలపందిరి క్రింద

పొరి నాలుగోనాడు పువ్వుకోవిల లోను  | |  తిరువీధుల మెరసీ  | |

చరణం 2 :

గక్కన ఐదవనాడు గరుడుని మీద

ఎక్కెను ఆరవనాడు యేనుగు మీద

చొక్కమై ఏడవనాడు సూర్యప్రభలోనను

యిక్కువ తేరును గుర్ర మెనిమిదో నాడు  | |  తిరువీధుల మెరసీ  | |

చరణం 3 :

కనకపుటందలము కదిసి తొమ్మిదోనాడు

పెనచి పదోనాడు పెండ్లి పీట

ఎనసి శ్రీ వేంకటేశు డింతి అలమేల్మంగతో

వనితల నడుమను వాహనాల మీదను  | |  తిరువీధుల మెరసీ  | |

## విశేషాలు
* ఈ కీర్తనలో తిరుమల లోని శ్రీ వేంకటేశ్వర స్వామికి జరిగే తిరుమల బ్రహ్మోత్సవాలు అందులో వినియోగించిన వాహనాల పేర్లు తెలియజేయబడ్డాయి. పదవ రోజున శ్రీవారి కళ్యాణోత్సవం జరిగేది.
* ఈ కీర్తన గరిమెళ్ళ బాలకృష్ణ ప్రసాద్ సంకీర్తనం చేసిన "అన్నమాచార్య సంకీర్తనా త్రిశతి" లో ఒకటి.

## మూలాలు

## బయటి లింకులు
* తిరువీధుల మెరసీ దేవదేవుడు ఆడియో యూ ట్యూబ్ లో

వర్గం:అన్నమాచార్య కీర్తనలు
చైనీస్ బ్యూటీ

**చైనీస్ బ్యూటీ** డిటెక్టివ్ నవలా రచయిత అయిన మధు బాబు వ్రాసారు. మధు బాబు చైనీస్ బ్యూటీ నవలను 1977లో వ్రాసారు. ఈ నవల మొదటి ముద్రణ అక్టోబరు 1977లో విడుదలైంది, ద్వితీయ ముద్రణ జూన్ 1981లో విడుదలైంది. ఈ నవలలో కథానాయకుని పాత్ర పేరు షాడో.

## కథా విశేషాలు
చైనాలోని దుష్ట సైంటిస్టులు భూకంపాలు సృష్టించే యంత్ర సామాగ్రి కనుగొని భారతదేశాన్ని, చైనాను గడగడలాడిస్తుంటే - అదే సమయంలో భారతదేశం షాడోను రంగంలోకి దించుతుంది, కలిసి పనిచేద్దాం అనే మిషతో షాడోను హతమార్చడానికి చైనీస్ బ్యూటీ రంగంలోకి దిగుతుంది, ఆ కథలో షాడో ఆ చైనీస్ బ్యూటీని ఎలా ఎదుర్కుంటాడో, చివరకు ఏ మజిలీ చేరుకుంటుందో మధుబాబు ఈ నవలలో విరచిత రోమాంచితమైన స్పై ధ్రిల్లర్ గా వ్రాశారు.

## పాత్రలు
# షాడో
# బిందు
# రాజు
# కులకర్ణి
# చంద్ర
# లీనా హొరూషి
# అషీబా
# యూబా
# ఉలూ
## మూలాలు
## బయటి లింకులు
కినిగెలో చైనీస్ బ్యూటీ  

వర్గం:తెలుగు పుస్తకాలు
వ్యవసాయ నీటిపారుదల ఉపకరణాలు

గతకాలములో పంట పొలాలకు నీటిని పారించేందుకు కొన్ని సాధనాలుండేవి. అందులో ముఖ్యమైనవి ఏతం, గూడ, కపిలి/ మోట. ఇతర పరికరాలు: కారెం, గుల్ల, పంపు, సైపను, గిలక, దోకెన, ఏతాళం. తక్కువ లోతు నుండి నీటిని మిట్ట ప్రాంతానికి పారించడానికి ఏతాన్ని వాడతారు.

## ఏతం

### దీనికి కావలసినవి:
* ఒక బలమైన పలవకర్ర (అనగా ఆంగ్ల అక్షరం వై (Y) ఆకారంలో ఉండే దుంగ అని అర్థము). ఏతానికి వాడే పలవకర్రను పలవమాను అంటారు.
* పొడవైన మరో కర్ర. (సుమారు 20 అడుగుల సన్నని, పొడవైన వెదురు బొంగు). ఈ కర్రను సిడి (సిడె) లేదా ఏతపుమ్రాను అంటారు.
* ఒక పెద్ద బాన. దీన్నే ఏతం బాన అంటారు.

### పని చేసే విధానం
పలవమానును రెండు కొసలు పైకి వుండేటట్టు మిట్ట ప్రాంతంలో భూమిలో పాతాలి. పై కొసలకు రంధ్రాలు చేసి, మరో గట్టి కర్రముక్కను ఇరుసు లాగా ఆ రంధ్రాల్లో పెట్టి, ఆ ఇరుసుకు పొడవాటి కర్రను (సిడిని) అనుసంధానించాలి. సిడికి మెరక ప్రాంతం వైపున కొసన సుమారు 20 కిలోల రాయిని బంధించాలి. రెండో కొసన మరో కర్ర లేదా తాడు సాయంతో ఒక బానను అమర్చాలి. ఇలా సిడినీ బాననూ కలిపే తాడును వారిణ/వారిణె అంటారు. ఆరాయి ఉన్న వైపున దాని బరువుకు సిడి భూమిపై ఆని వుంటుంది. బాన వున్న వైపున సిడి యొక్క రెండో కొన ఆకాశంలో పైకి లేసి వుంటుంది. ఒక వ్యక్తి చేతిలో పొడవాటి వెదురు బొంగును చేతబూని ఆధారంగా భూమికి ఆనిస్తూ భూమిపై ఆని వున్న కొనపై నిలబడి పైకి నడుస్తాడు. అతని బరువుకు సిడి బానవున్న వైపు కిందికి దిగుతుంది. అది పల్లపు ప్రాంతం. అక్కడే నీటి గుంట ఉంటుంది. ఆ గుంటకు అడ్డంగా ఒక దుంగను వేసి దానిపై ఒక మనిషి నిలబడి కిందికి దిగుతున్న బానను పట్టుకొని నీటిలో ముంచి పైకి లేపుతాడు. అదే సమయంలో పైనున్న వ్యక్తి తన చేతనున్న కర్ర ఊతంతో సిడి మీద రెండో కొసవైపు నడుస్తాడు. అతని బరువుకు నీటితో నిండిన బాన పైకి లేస్తుంది. అదే సమయంలో కిందనున్న వ్యక్తి బానలోనున్న నీళ్లను మిట్టన కుమ్మరిస్తాడు. ఈ విధంగా సిడి మీదనున్న వ్యక్తి గారడి వాడి లాగ అటూ ఇటూ నడుస్తుంటే నీటితో నిండి పైకి వచ్చిన బానను కిందనున్న వ్యక్తి పైన కుమ్మరిస్తాడు. ఇలా నిరంతరాయంగా చేయటం వలన పల్లంలోనున్న నీటిని పైకి తోడి పొలాలకు పారించగలుగుతారు. ఈ విధానంలో 10 అడుగుల లోతు లోపల ఉన్న నీటినే తోడగలరు. ఒక్క బానలో 20–30 లీటర్ల నీరు పడుతుంది.

## గూడ

### దీనికి కావలసినవి
సుమారు 10–20 లీటర్ల నీరు పట్టే శంకాకారపు పాత్ర; దీన్నే గూడ అంటారు. 4 సన్నని దారాలు (పగ్గం). దీనికి ఇద్దరు మనుషులు కావాలి. గూడను డబ్బా రేకుతో గాని, వెదురు బద్దలతో గానీ చేసి తారు పూస్తారు. 
### పని చేసే విధానం
గూడకు రెండు వైపుల రెండు తాడులను కట్టి ఇద్దరు మనుషులు గట్టుమీద నిలబడి చెరో రెండు తాళ్ళను పట్టుకొని వంగుతూ గూడను పల్లంలోనున్న నీటిగుంట లోనికి విసురుతూ నీటితో నిండిన గూడను ఒడుపుగా పైకి లేపుతూ మిట్ట ప్రాంతంలో నీటిని కుమ్మరించాలి. ఈ విధంగా పలుమార్లు వంగుతూ, గూడను విసురుతూ పైకి లేస్తూ, పల్లంలో వున్న నీరు మిట్టకు చేర్చి, పొలాలకు పారిస్తారు. గూడాణూ వేయడానికి చిన్నపాటి ఒడుపు (నేర్పరితనము) కావాలి, లేకుంటే అది ఎంతమాత్రం సాధ్యం కాదు.

## మోట

## గుల్ల
గుల్ల అనేది ఇనుప రేకుతో చేసిన  పరికరం. దీనితో పొలాలకు నీళ్ళుతోడుతారు.
## కారెం

ఒక తాటిచెట్టు కాండాన్ని లోపల డొల్లగా కోరితే తయారయ్యే పడవలాంటి ఆకారాన్ని దోనె లేదా దోసె అంటారు. ఈ దోనెను ఇంకో అడ్డకర్రపై నిలిపి మీటగా మారుస్తారు. ఈ అడ్డకర్రను మల అంటారు. అలా మలపై దోనెను మీటుతూ మళ్ళకు నీళ్ళు తోడేవారు.
## ఇవి కూడా చూడండి
*

## మూలాలు

వర్గం:వ్యవసాయ పనిముట్లు
వర్గం:పంపులు
కోయవారిపాలెం, కొండపి

**కోయవారి పాలెం** కొండపి మండలంలోని ఒక రెవెన్యూయేతర గ్రామం.. ఈ ఊరిలో కమ్మ, మాల, మాదిగ, చాకలి, బోయ కులాలవారు ఉన్నారు.
 
ఈ ఊరు చూడటానికి చాలా అందంగా ఉంటుంది సిమెంట్ రోడ్ళతో. పచ్చదనానికి మారు పేరు.

;రాజకీయo
ఈ ఊరు పెట్ళూరు గ్రామ పంచాయతి పరిధిలోనిది. 2 వార్డులు ఉన్నాయి.ఉప సర్పంచ్ పదవి ఈ ఊరివాళ్ళకే చెందుతుంది.

;పంటలు
ఎక్కువ వ్యవసాయం చేస్తారు ఇక్కడ పొగాకు, కంది, పండిస్తారు. ., ఎద్దులు ఎక్కువ. పాల దిగుబడి ఎక్కువ.

;గుడి
రాములవారి గుడి ఉంది. చాలా అదంగాను చాలా పెద్దదిగా ఉంటుంది.

;చదువు;
అక్షరాస్యత 90% ఉంటుంది. జాబ్ చేసేవాళ్ళు ఎక్కువ.
కోయవారిపాలెం

**కోయవారిపాలెం** పేరుతోనున్న గ్రామాలు:

* కోయవారిపాలెం, కొండపి
* కోయవారిపాలెం, ప్రత్తిపాడు
సూర్యకాంతం (రాగం)

thumb|right|300px|''Suryakantam'' scale with ''shadjam'' at C
**సూర్యకాంతం** కర్ణాటక సంగీతంలోని ఒక రాగము. ఇది కర్ణాటక సంగీత వ్యవస్థలోని 72 మేళకర్త రాగాలలో 17వ మేళకర్త రాగము.  ముత్తుస్వామి దీక్షితుల కర్ణాటక సంగీత పాఠశాలలో ఈ రాగాని "ఛాయావతి" అని పిలుస్తారు. 

## రాగ లక్షణాలు

* ఆరోహణ : **స రిగా మ ప ధని స**
:::: (S R1 G3 M1 P D2 N3 S)

* అవరోహణ : **సని ధ ప మగా రి స**
:::: (S N3 D2 P M1 G3 R1 S)

ఈ రాగం లోని స్వరాలు *శుద్ధ ఋషభము, అంతర గాంధారము, శుద్ధ మధ్యమము, చతుశ్రుతి ధైవతము*, *కాకలి నిషాధము*). ఇది 53 వ మేళకర్త రాగమైన గమనశ్రమకి శుద్ధ మధ్యమ సమానము.

## ఉదాహరణలు
* ముద్దుమోము ఎలాగో - త్యాగరాజ స్వామి
* శ్రీ సాంబశివయ్య - ముత్తయ్య భాగవతార్
*తక్కువేమి మనకు ... : భద్రాచల రామదాసు
*కనవో నినైవో.... : కోటేశ్వర అయ్యర్

## సూర్యకాంతం జన్యరాగాలు
సూర్యకాంతం లోని కొన్ని జన్య రాగాలు : వసంత, సౌరాష్ట్రం, భైరవం.

## మూలాలు

వర్గం:మేళకర్త రాగాలు
సూర్యకాంతం (అయోమయ నివృత్తి)

**సూర్యకాంతం** అన్న పేరు ఈ క్రింది వాటిని సూచిస్తుంది:

* సూర్యకాంతం (నటి)
* సూర్యకాంతం పువ్వు
* సూర్యకాంతం (రాగం)
* సూర్యకాంతం (2019 సినిమా)
హటకాంబరి రాగం

***'హటకాంబరి,''' దక్షిణ భారత శాస్త్రీయ సంగీత సంప్రదాయమైన [[కర్ణాటక సంగీతం|కర్ణాటక సంగీతంలో]] ఒక రాగం. ఇది 72 [[మేళకర్త రాగాలు|మేళకర్త రాగాల్లో]], 18వది.
కర్ణాటక సంగీత [[ముత్తుస్వామి దీక్షితులు|ముత్తుస్వామి దీక్షితుల]] పద్ధతిలో దీన్ని జయశుద్ధమాలవి అని పిలుస్తారు.

==రాగ లక్షణాలు==

* ఆరోహణ : <big><big>'''స రి గ మ ప ద ని స'''</big></big>
:::: (S R1 G3 M1 P D3 N3 S)

* అవరోహణ : <big><big>'''స ని ద ప మ గ రి స'''</big></big>
:::: (S N3 D3 P M1 G3 R1 S)

ఈ రాగం లోని [[స్వరాలు]] ''శుద్ధ ఋషభము, అంతర గాంధారము, శుద్ధ మధ్యమము, షట్‌శృతి ధైవతము'', ''కాకలి నిషాధము''). ఇది 54 వ మేళకర్త రాగమైన విశ్వంబరికి శుద్ధ మధ్యమ సమానము.

== అసంపూర్ణ మేళకర్త ==

వెంకటమఖిన్ సంకలనం చేసిన జాబితా ప్రకారం 18వ ''మేళకర్తగా'' '''జయశుద్ధమాలవి ఉంది'''. ఈ స్కేలులో ఉపయోగించిన స్వరాలు ఒకటే, కానీ స్కేలులు భిన్నంగా ఉంటాయి. ఇది ''షాడవ-సంపూర్ణ'' రాగం(ఆరోహణ స్కేలులో 6 స్వరాలు, అవరోహణ స్కేలులో పూర్తి 7 కలిగి ఉండే ప్రత్యేకమైన జన్య రాగం అని అర్థం).<big><big>***' 
*ఆరోహణ : **స రి గ మ ప ద ని స**
:::: (S R1 G3 M1 P D3 N3 S)

* అవరోహణ : **స ని ద ప మ గ రి స**
:::: (S N3 D3 P M1 G3 R1 S)

## రచనలు
*హటకాంబరికి* సంబంధించిన కొన్ని రచనలు:

* ముత్తుస్వామి దీక్షితార్ రచించిన *నరహరిమ్*
* కోటేశ్వర అయ్యర్ రచించిన *అలలగడ*
* డా. ఎం. బాలమురళీకృష్ణ రచించిన *రక్షాసుమాం శ్రీ లక్ష్మీపతే*

## సంబంధిత రాగాలు
ఈ విభాగం ఈ రాగం సైద్ధాంతిక, శాస్త్రీయ కోణాన్ని వివరిస్తుంది.

హటకంబరి స్వరాలను గ్రహభేదం ఉపయోగించి మార్చినపుడు, గవాంబోధి అనే మరో చిన్న మేళకర్త రాగం వస్తుంది. రాగంలోని సాపేక్ష స్వర పౌనఃపున్యాలను మార్చకుండా షడ్జమాన్ని తదుపరి స్వరానికి మార్చడాన్ని గ్రహ భేదం అంటారు.

## జన్య రాగాలు
హటకాంబరిలో కొన్ని చిన్న జన్య రాగాలు (ఉత్పన్నమైన రాగాలు) ఉన్నాయి. 

## ఉదాహరణలు
* నరహరిం - ముత్తుస్వామి దీక్షితార్

## మూలాలు

వర్గం:మేళకర్త రాగాలు
ఝంకారధ్వని రాగం

**ఝంకారధ్వని రాగం**  కర్ణాటక సంగీతంలో ఒకరాగం. ఇది కర్ణాటక సంగీతంలోని 72 మేళకర్త రాగాలలో 19వ రాగం.  ముత్తుస్వామి దీక్షితుల కర్ణాటక సంగీత పాఠశాలలో ఈ రాగాన్ని "ఝంకారభ్రమరి" రాగం అంటారు.
## రాగ లక్షణాలు
* ఆరోహణ : **స రి గ మ ప ధ ని స**
:::: (S R2 G2 M1 P D1 N1 S')
* అవరోహణ : **స ని ధ ప మ గ రి స**
:::: (S' N1 D1 P M1 G2 R2 S)
ఈ రాగంలోని స్వరాలు *చతుశ్రుతి ఋషభము, సాధారణ గాంధారము, శుద్ధ మధ్యమము, శుద్ధ ధైవతము, శుద్ధ నిషాధము*. ఇది 55వ మేళకర్త శ్యామలాంగి రాగానికి సమానమైన శుద్ధ మధ్యమ రాగము.
## ఉదాహరణలు
* ఫణిపతి శాయీ - త్యాగరాజు కీర్తన.
* వర్ణం తరుం - కోటీశ్వర అయ్యరు కీర్తన.
* ఝష కేతన పితరం - డా. మంగళంపల్లి బాలమురళీకృష్ణ
## మూలాలు

వర్గం:మేళకర్త రాగాలు
రమణీయం

thumb|right|రమణీయం పుస్తక ముఖచిత్రం.
ఎ.యస్. రామశాస్త్రి వ్రాసిన తెలుగు కథల పుస్తకం **రమణీయం** . అనామకుడు అనే కలం పేరుతొ వ్రాసాడు. ఈ పుస్తకంలో ఆలుమగల దాంపత్య కాలచక్రం గురించి కవి రమణీయంగా వివరించాడు. ఏడాదికి ఆరు ఋతువులు వున్నట్టే ఆలుమగల దాంపత్య కాలచక్రంలోనూ వుంటాయని, పెళ్ళి, సంతోషం, సంసారం, సంగరం, సంతానం, సంతృప్తి అనే మజిలీల మీదుగా - కామం పెరిగి, విరిగి, తరిగి నిష్కామభరితమైన స్నేహంగా, ప్రేమగా యెలా పరివర్తనం చెందుతుందో కవి మనకు ఈ పుస్తకం ద్వారా చెప్పాడు. నిన్న కన్న బిడ్డ ఇవాళ పిల్లలవుతారు, ఇవ్వాల పిల్లలు - రేపటికి తల్లిదండ్రులు, ఎల్లుండికి తాతలూ, అవ్వలూ అవుతారు కవి మనకు రమణీయంలో ఈ కాలచక్రాన్ని సీత, రామం పాత్రల రూపంలో మనకు కళ్లకు కట్టినట్లు రమణీయంగా చెప్పాడు.
## కథా విశేషం
సీతారాముళ్లనే బావమరదళ్ల - ధరిమిలా ఆలూమగళ్ల - ఆ పైన తల్లీతండ్రుళ్ల - ఆ పిమ్మట అవ్వాతాతళ్ల కథలివి, వీళ్ళందరూ కలిపి ఇద్దరే (సీత, రామం). ప్రేమలో పడడం, పెళ్లాడడం, కామించడం, రెచ్చిపోవడం, అలిసి పోవడం, క్రమంగా కోరికలు వెలిసి పోవడం, కలుపు గడ్డి కల్పవృక్షంలా కనబడడం, తేలిగ్గా నాలిక్కరుచుకోవడం, నవ్వుకోవడం ఇదే ఈ పుస్తకంలోని కథల తాత్పర్యం! 
## కథాక్రమం
ఈ పుస్తకంలోని కథలు ఈ క్రింది విదంగా వుంటాయి
* రమణీయం
* అంకురం
* ఓ దశాబ్దం
* మధురం..... మధురం.....
* చతుర్దాంకం
* అవునా?
* అలిగిన వేళ
* వానప్రస్థం

## ముద్రణ వివరాలు
రమణీయం మొదటి ముద్రణ 2008 జనవరిలొ బాపు, ముల్లపూడి వెంకటరమణ చేతుల మీదుగా వాహిని బుక్ ట్రస్ట్ వారి ఆర్థిక సహాయంతో విడుదలైంది. దీనికి ముఖపత్ర పేజి విన్యాసం చేసినది, బొమ్మలు గీసినది బాపు.

## మూలాలు
## బయటి లింకులు
* కినిగె లో రమణీయం పుస్తక వివరాలు.

వర్గం:తెలుగు పుస్తకాలు
వర్గం:2008 పుస్తకాలు